**Z á p i s n i c a  čís . 7/2011**

**napísaná na 7. zasadaní**

**Obecného zastupiteľstva konanom dňa**

**24.05.2011 o 18. 00 hod.**

**v kultúrnom dome**

**vo V e ľ k e j P a k e**

**Obec V e ľ k á P a k a**

**Z á p i s n i c a  čís . 7/2011**

**napísaná na 7 . zasadaní Obecného zastupiteľstva, konanom**

**dňa 24. mája 2011 o 18.00 hod. v kultúrnom dome**

**vo Veľkej Pake**

Prítomní:

Hunka Alexander starosta obce

Bugár Imrich zástupca starostu

Poslanci obecného zastupiteľstva :

Czafiková Mária , Mgr.

Klárisová Edita

Lamiová Eva

Seňan Ivan

Seňan Ivan , ml.

Žilinský Milan

Prítomná hlavná kontrolórka obce pani Daniela Bzdúšeková , PaedDr. .

Ostatní prítomní podľa priloženej prezenčnej listiny.

Zasadanie zahájil a viedol starosta obce p. **Hunka,**  ktorý privítal prítomných a

skonštatoval, že sú prítomní všetci poslanci obecného zastupiteľstva, preto toto zasadanie

vyhlásil za uznášania schopné.

P. starosta oboznámil prítomných s programom rokovania, ktorý je nasledovný :

1. Otvorenie

2. Voľba návrhovej komisie

3. Kontrola plnenie vlastných uznesení

4. Správa o plnení rozpočtu na rok 2010

5. Správa o plnení príjmov z daní a miestnych poplatkov za rok 2010

6. Rôzne

7. Diskusia

8. Návrh uznesenia

9. Záver

Prítomní poslanci obecného zastupiteľstva **j e d n o h l a s n e** súhlasili s  programom rokovania.

Za overovateľov zápisnice boli určení :

**Milan Žilinský a  Imrich Bugár**

Zapisovateľka : Rozália Gašpareková

**2. Voľba návrhovej komisie :**

Pán starosta Hunka navrhol zostavu návrhovej komisie :

Predseda: Ivan Seňan , ml.

Členovia : Eva Lamiová

Edita Klárisová

Poslanci **j e d n o h l a s n e** súhlasili so zložením návrhovej komisie .

**3 . Kontrola plnenia vlastných uznesení**

Pán starosta **Hunka** prečítal uznesenie zo 6. zasadania. Pripomenul , že obecnému úradu

je uložená úloha prijať opatrenia k odstráneniu nedostatkov z kontroly hlavnej kontrolórky

obce k správe č. 1/2011 v termíne do 31.05.2011 .

**4.** **Správa o plnení rozpočtu na rok 2010 - Stanovisko hlavnej kontrolórky k návrhu**

**záverečného účtu obce Veľká Paka za rok 2010**

Pán starosta **Hunka**  povedal , že správu o plnení rozpočtu dostal každý poslanec

v predstihu a  stanovisko hlavnej kontrolórky bolo poslané len včerajším dňom .

Hlavná kontrolórka pani **Bzdúšeková , Dr.** stručne oboznámila prítomných svojim

stanoviskom k návrhu záverečného účtu obce .

Stanovisko hlavnej kontrolórky k návrhu záverečného účtu obce sa prikladá k zápisnici.

Pán poslanec **Žilinský** navrhol doplniť k opatreniam rozanalyzovanie podnikateľskej

činnosti obce a podať návrhy riešenia na vzniknutú situáciu . Pokračoval stým , že do

opatrení treba dať či sa oplatí vykonávať činnosť pri verejnom stravovaní , pri vode a

kanalizácii . Možné riešenie by bolo ponúknuť stravníkom donášku stravy .

Pán starosta **Hunka**  povedal , že súhlasí s  pánom poslancom . Čo sa týka kanalizácie -

obrovské náklady sú pri výmenách čerpadiel , neustále sa kazia , lebo aj keď sú

nainštalované ochranné sitá , cez nich sa vlhké handričky dostanú až k čerpadlám , tam

sa to nahromadí a čerpadlá sa vypália - stály problém je vedľa domu pána poslanca

Seňana . Pri stravovaní je problém , že náklady na plyn a na elektrinu sa nedajú

rozpočítať presnej miere . Pán poslanec **Žilinský** povedal , že podľa neho sa varí málo

obedov, preto sú vysoké náklady a pri kanalizácii je zle vykonaná elektrická inštalácia

čerpadiel .

Pán starosta **Hunka** upozornil poslancov , že keď schvália záverečný účet s výhradami ,

ako to navrhla pani kontrolórka , stráca obec možnosť žiadať dotácie . Vzniknuté chyby

už plnej miere nevieme odstrániť , len napraviť a doplniť niektoré veci .

Poslankyňa **Lamiová**  upozornila starostu , že treba naštudovať zákony , aby sa mohli

dodržať . Pán starosta **Hunka** povedal , že sa nepozrel na zákony , ktoré cituje pani

kontrolórka v stanovisku , lebo mu to bolo predložené neskoro . Poslankyňa **Lamiová**

povedala , že v stanovisku sú niektoré veci dôležité . Pán poslanec **Bugár**  povedal , že ani

on to nemal čas preštudovať . Hlavná kontrolórka **Bzdúšeková , Dr.** povedala , že ona sa

zásadne nebude podpisovať na iné stanovisko , len s pripomienkou ,,s výhradami ,, .

Pán poslanec **Bugár**  vyhlásil , že potom obce nedostane žiadne financie . Poslankyňa

**Lamiová**  povedal , že k stanovisku pristupujú niektorí poslanci ako k zdrapu papiera .

Pán poslanec **Žilinský**  navrhol , aby odložili schvaľovanie záverečného účtu na ďalšie

zastupiteľstvo , s čím súhlasila aj poslankyňa **Lamiová .** Pán poslanec **Seňan , ml.**  sa

opýtal , ako chcú opraviť , napraviť veci v akom časovom rozsahu . Poslankyňa **Lamiová**

povedala , že dodatočne sa to dá napraviť . Pán poslanec **Bugár**  sa opýtal na ktorý rok ?

Pani **Bzdúšeková , Dr.** povedal a , že na tento rok .

Pán starosta **Hunka** navrhol , aby hlasovali o odložení prejednávania záverečného účtu

obce Veľká Paka za rok 2010 na ďalšie zasadanie obecného zastupiteľstva.

Poslanci **j e d n o h l a s n e** súhlasili s odložením prejednávania záverečného účtu

obce Veľká Paka za rok 2010 na ďalšie zasadanie obecného zastupiteľstva.

**5. Správa o plnení príjmov z daní a miestnych poplatkov za rok 2010**

Pracovníčka obce pani Gašpareková oboznámila prítomných so správou o plnení príjmov

z daní a miestnych poplatkov za rok 2010 . Správa sa dokladá k zápisnici .

Pán poslanec **Žilinský** sa vyjadril k nedoplatku PD Veľká Paka nasledovne : obec by sa

mala informovať u správcu konkurznej podstaty či sa už konkurz ukončil . Pán starosta

povedal , že sa bude informovať písomne .

**6. Rôzne**

**a/ Návrh klubu Most- Híd**

Pán starosta **Hunka** predložil návrh klubu Most – Híd , návrh cenníka inzercie a reklamy

na obecnej internetovej stránke . Pán starosta navrhol hlasovať o odložení schválenia

návrhu cenníka .

Poslanci **j e d n o h l a s n e súhlasili** s odložením schválenia návrhu cenníka inzercie

a reklamy na obecnej internetovej stránke, ktorý predložil obecnému zastupiteľstvu

Klub Most – Híd vo Veľkej Pake.

K uvedenému návrhu zasadne finančná komisia a pripraví k nemu vyjadrenie.

**b/** **Žiadosť o umožnenie prístupu k poľnohospodárskym pozemkom -**

**Michal Urban SHR**

Pán starosta **Hunka** oboznámil prítomných so žiadosťou . Poslankyňa **Lamiová**  si

vyžiadala ďalšie informácie . Pán poslanec Žilinský povedal , že tam bol na obhliadke

s pánom Urbanom. Pričom zistili , že čo je intraviláne cesta je dosť zarastená, niektorí

tam majú aj uložené stavebné materiály a tie prekážky neumožňujú prejazd . Tam kde

býva pán Kókai tam je to prejazdné a to je obecná časť cesty. Pokračoval s tým , že

v minulosti čistila , orezávala stromy firma Triáda . Preto nechápe prečo by to mala

vyčistiť obec na svoje náklady . Určite to tam treba orezať ale nie vyrezať .

Pán Urban by to mal vyčistiť za vlastné náklady .

Pán poslanec **Seňan** sa opýtal či je to v našom katastri ?

Pán poslanec **Žilinský** pokračoval s tým , že treba vyzvať tých ktorí tam majú uložené

stavebné materiály , aby ich odstránili . Pán poslanec navrhol , aby nesúhlasili so žiadosťou

a aby sa pán Michal Urban obrátil na vlastníka uvedenej komunikácie .

Pán poslanec **Seňan , st** sa opýtal , či mali súhlas o orezávanie tí , ktorí pri družstve

orezávali stromy ? Pán starosta **Hunka**  povedal , že orezával to pán Neilinger a mal

súhlas od lesov .

Poslanci **j e d n o h l a s n e nesúhlasili** so žiadosťou pána Michala Urbana o sprístupnenie

cesty k poľnohospodárskym pozemkom smerom ku skládke v Čukárskej Pake orezaním

konárov zo stromov, nakoľko obec nie je vlastníkom tejto cesty a navrhuje p. Urbanovi obrátiť

sa s uvedenou žiadosťou na vlastníka uvedenej komunikácie .

**c/ Ponuka od firmy ENVIROTREND , s.r.o.**

Pán starosta **Hunka** oboznámil prítomných s ponukou. Poslankyňa **Lamiová**  povedal , že

projekt na obecné komunikácie je vypracovaný , treba ho len oprášiť , upraviť .

Pokračovala , stým , že ona nechápe , ako môžu takú ponuku poslať , keď ešte nevyšla

ani výzva , všeobecnosti tam píšu o veciach , ale honorár si vedeli presne napísať .

Dodala ešte , že podľa nej je to pre obec drahý špás. Pán poslanec **Žilinský**  bol tiež

názoru , že keď máme vypracovaný projekt , tak ho treba použiť a  upraviť na

podmienky , ktoré budú známe po vyhlásení výzvy . Pán starosta **Hunka** povedal , že

žiadosť a rozpočet bude určite nutné upraviť . Pán poslanec **Bugár** povedal , že zrejme

tam bude nutné prepracovať aj projektovú dokumentáciu . Poslankyňa **Lamiová**  povedala,

že vždy je lacnejšie doplniť ako dať vypracovať nový . Pokračovala s tým , že teraz

dala obec vypracovať projektovú dokumentáciu na dobudovanie kanalizácie , obec má

vypracovaný projekt na šatňu na ihrisku aj ten len leží a vyplatené za ne boli peniaze.

Pán poslanec **Bugár** poznamenal , že nemôžu takto negatívne pristupovať k veciam .

Hlavná kontrolórka pani **Bzdúšeková , Dr.** bola tiež názoru, aby počkali na výzvu , aby

vedeli čo presne žiadajú . Poslankyňa **Lamiová**  sa opýtala , či by nemohli nájsť firmu ,

ktorá je bližšie ako agentúra z Košíc . Pán starosta **Hunka** povedal , že možno je to taký

človek , ktorý vie vybaviť peniaze . Pán poslanec **Seňan , ml.** dodal , že v konečnom

dôsledku keď vie vybaviť financie , tak prečo nie .

Pán starosta povedal , že môže ich zavolať na osobné stretnutie , aby si vysvetlili bližšie

náležitosti.

**d/ Žiadosť o predaj pozemku - Zoltán Szeder , Elena Szederová**

Pán starosta **Hunka** oboznámil prítomných so žiadosťou . Ďalej informoval ostatných,

že obec nie je vlastníkom , ale len užívateľom pozemku . Poslankyňa **Lamiová**  povedal ,

že keď nie sme vlastníkom , nemôžeme ani predávať pozemok . Pán starosta vysvetlil

ostatným , že pán Szeder má obavy aby jeho sused pán Horváth si neohradil pozemok .

Pán poslanec **Žilinský** sa opýtalna čo chce pán Szeder používať pozemok ?

Pán **Hunka** starosta povedal , že to chce dať do poriadku , starať sa o to , aby tam

nerástla burina . Pán starosta povedal , že obci sa neoplatí zaplatiť za geometrický

plán , aby pozemok mohla získať a následne odpredať a preto navrhol , aby hlasovali

o žiadosti.

Poslanci **j e d n o h l a s n e nesúhlasili** so žiadosťou so žiadosťou pána Zoltána Szedera

a manželky Eleny Szederovej o predaj časti pozemku cesty p. č. 164 v katastrálnom území

Čukárska Paka, nakoľko uvedený pozemok nie je vlastnícky vysporiadaný a obec Veľká Paka

je iba jeho užívateľom .

**e/ MŠ , ZŠ - Veľká Paka**

Pán starosta **Hunka** informoval ostatných , že od 01.09.2011 je prihlásených

do materskej školy 30 detí a preto je potrebné dokúpiť 5 postelí .

Pán poslanec **Žilinský**  sa opýtal , či sa tam zmestia ? Pán starosta povedal , že sa dajú

naukladať na seba .

Pán starosta ďalej informoval , že riaditeľka ZŠ a rodičia sa dohodli , že nepôjdu do

školy prírody , ale na tri zájazdy . Len dvaja z rodičov uprednostňovali školu

v prírode .

**f/ Ponuka Ing. Kalinu trativodná šachta na doriešenie odtoku dažďových vôd pred**

**domom pána Ing. Jendeka**

Pán starosta **Hunka** oboznámil prítomných s ponukou .

Poslankyňa **Lamiová**  sa opýtala či sa pán starosta pozeral v rozpočte odkiaľ by sa

mali brať na to financie ? Pán poslanec **Žilinský** povedal , že je tam položka na

údržbu a obnovenie ciest .

Pán starosta **Hunka**  povedal , že v tej položke sú naplánované financie k dotácii čo sa

vybavuje cez Agroprameň na parky . Pán poslanec **Žilinský** upozornil pána starostu ,

že v Čukárskej Pake už nevidno od buriny futbalové ihrisko . Pán starosta povedal , že to

dá vyčistiť . Poslankyňa **Lamiová**  povedal , že z položky na čistenie chodníkov by

mohli vyčleniť na trativodnú šachtu financie .

Poslanci **j e d n o h l a s n e schválili** výstavbu trativodnej šachty podľa predloženého

návrhu pána Ing. Ladislava Kalinu pred rodinným domom pána Ing. Karola Jendeka

na par. č. 312/2 v katastrálnom území Veľká Paka v zmysle a rozsahu predloženej cenovej

ponuky. Cena zákazky je stanovená na 1 306,20 EUR bez DPH.

**g/ Návrh poslankyne Lamiovej o učení hodnoty pri obstarávaní tovarov**

Poslankyňa **Lamiová** navrhla , aby určili hodnotu pri obstarávaní tovarov a  služieb

na 1.000 ,- Eur .

Poslanci **j e d n o h l a s n e uložili** obecnému úradu vykonávať od 01.06.2011 pri výbere

dodávateľov na tovary a služby pri zákazkách s nízkou hodnotou verejné obstarávanie

v zmysle zákona.

Obecný úrad uplatní tento postup na všetky obstarávané tovary a služby hodnota, ktorých

presahuje 1000 EUR .

**h/ Návrh na zriadenie exekučného záložného práva voči spoločnosti Triada , s.r.o**

Pán **Judr. Martin Vozár** predložil návrh na zriadenie exekučného záložného práva

voči spoločnosti Triada , s.r.o. . Návrh sa prikladá k zápisnici.

Poslanci **j e d n o h l a s n e súhlasili** s zriadením exekučného záložného práva voči

spoločnosti Triada, s. r. o. podľa predloženého návrhu pána JUDr. Martina Vozára .

**i/ Návrh** **poslankyne Lamiovej o zriadení podúčtu**

Poslankyňa **Lamiová** navrhla , aby obec zriadila podúčet k účtu na prichádzajúce platby

od spoločnosti Triada , aby sa tam mohli nazbierať financie zvlášť .

**f/ Návrh nových nájomných zmlúv k 8 BJ**

Pán starosta **Hunka** predložil návrh na nové nájomné zmluvy . Upozornil na jednotlivé

zmeny . Zmeny sa týkajú čiastky nájomného , termínu splátky a doplneniu využívania

záhradky . Štyrom nájomcom sa uzatvára zmluva na tri roky a štyrom na jeden rok .

Poslanci **j e d n o h l a s n e schválili** návrh nájomnej zmluvy na prenájom obecných

nájomných bytov od 01.06.2011 (príloha č. 1 – vzor zmluvy).

Nová zmluva upravuje výšku nájomného na 150,- EUR mesačne, splatnosť nájomného

sa mení na 25. deň v mesiaci, stanovuje povinnosť doplatiť kauciu do výšky 900,- EUR a

upravuje podmienky prenájmu časti pozemku na p. č. 44/2 v katastrálnom území Veľká Paka

obyvateľom obecných nájomných bytov na rekreačné účely, ktoré sú v súčasnosti využívané

ako záhradky k jednotlivým nájomným bytom a to bezodplatne.

**7. Diskusia**

Pán starosta **Hunka** informoval ostatných o tom , že Klub Most- Híd ponúkol

pomoc pri vypracovávaní VZN obce a pri ostatných náležitostiach , začo sa im

poďakoval . Pán starosta pokračoval s informáciou o cyklotrase , ktorá má viesť

smerom z Trnávky , cez Čukársku Paku a Veľkú Paku do Lehníc a je potrebný súhlas

každého dotknutého majiteľa . Poslankyňa **Lamiová**  dodala , že je otázne či s tým bude

každý súhlasiť .

Poslankyňa **Czafiková , Mgr.** predsedkyňa komisie školstva informovala ostatných

o rokovaní komisie o prevádzke materskej školy počas letných prázdnin .

Navrhla , aby prevádzka materskej školy bola počas letných prázdnin nasledovne :

od 01. 07. 2011 do 15. 7. 2011 a  od 22. 08. 2011 v čase od 08.00 hod. do 16.00 hod. .

Poslankyňa **Lamiová**  poznamenal , že by bola zvedavá kde berú učiteľky toľko dní

dovoleniek . Pán starosta **Hunka**  povedal , že sú také skúsenosti , že počet detí

vždy klesne oproti tomu koľko ich nahlásia a keď počet detí klesne pod päť sa už

neoplatí variť . Poslankyňa **Lamiová**  povedala , že podľa nej sa dá uvariť aj menej

porcií . Pán poslanec **Žilinský** dodal , že nechápe v čom je problém .

Občanka obce pani **Kosťová**  povedala , že nech rodičia detí dopredu zaplatia za obedy

a nech sa podpíšu , že im bude dieťa chodiť do škôlky .

Poslankyňa **Lamiová**  povedala , že aj učiteľky by mohli prísť na zastupiteľstvo ,

navrhla , aby dali ako podmienku počet detí pod ktorý nemá klesnúť stav .

Poslanci **j e d n o h l a s n e schválili** prevádzku materskej školy počas letných prázdnin

nasledovne: od 01. 07. 2011 do 15. 7. 2011 a  od 22. 08. 2011 v čase od 08.00 hod.

do 16.00 hod., podmienkou je aby počet detí neklesol pod šesť .

Poslankyňa **Lamiová** sa opýtala , čo vybavil pán starosta ohľadom základnej

školy . Pán starosta **Hunka**  povedal , že žiadosť je odovzdaný majú sa vyjadriť

do 31.05.2011 , následne pošlú na ministerstvo . Pokračoval s tým , že aj pán Szelle

napísal list pánovi ministrovi , v ktorom písal o stave školy . Poslankyňa **Lamiová**

povedala , že strácajú čas . Pán poslanec **Žilinský**  povedal , že treba vyhlásiť verejné

obstarávanie . Pán poslanec  **Seňan** a poslankyňa **Lamiová**  boli názoru , aby to riešili

na ďalšom zasadaní .

Poslankyňa **Lamiová** upozornila na nutnosť výmeny piesku v pieskoviskách a výmeny

či dokúpenie šmýkačky na ihrisku pri obecnom úrade . Pán starosta **Hunka**  povedal ,

že piesok bol minulý rok vymenený a šmýkačku budú musieť kúpiť novú , nedá sa len

časť vymeniť , lebo konštrucia starej šmýkačky je zlá .

Poslanec **Seňan , ml.** sa opýtal pána starostu , ako rokoval s cvičiteľom zumby , že

potom predsa zdvihol cenu na 2,80 a potom na 3 ,- Eurá . Pán starosta **Hunka** povedal ,

že cvičiteľ nesúhlasil s tým , aby zostala cena a  z  tej nazbieranej ceny by platil

za prenájom kultúrneho domu . Na jeden mesiac platil šport nájomné , ako sponzorské .

Pán starosta **Hunka** povedal , že má také informácie z ostatných obcí , že aj tam

platia okolo troch eur aj viac .

Občan obce pán **Lami** sa opýtal , aká firma zbierala elektroodpad , lebo jeden televízor

mu nechali pred domom . Pán starosta **Hunka**  povedal , že firma Gulázsi vykonávala

zber , ale aj druhý chodili po dedine a zobrali čo sa im oplatilo .

Pán poslanec  **Žilinský** dal návrh , aby obecný úrad vypracoval správu o opatreniach

súvisiacich s dodržaním VZN obce o užívaní verejných priestranstiev .

Poslanci v uznesení uložili obecnému úradu vypracovať správu o opatreniach súvisiacich s

dodržaním VZN obce o užívaní verejných priestranstiev do 25.06.2011 .

Občan obce pán **Pavlišin ,Ing.** sa opýtal čo všetko patrí do kategórie odpadu plasty ?

Pán starosta **Hunka** povedal , že Pet flaše určite , ale to presnejšie zistí .

Občanka obce pani **Šaranká**  vyslovila svoj nesúhlas s vyberaním parkovného

na verejnom priestranstve , povedala , že by sa mali starať o pobehajúcich potkanoch .

Pán poslanec **Žilinský**  jej povedal , že má dosť veľký pozemok , aby mohla parkovať

na svojom dvore.

Občan obce pán **Antal**  sa opýtal pána poslanca Žilinského , že koľko peňazí vyzbieral

za parkovanie za 20 rokov čo bol starostom ? Pokračoval a tým , ako by riešil pán

poslanec situáciu keď má dve autá , jedno parkuje vo vnútri a druhé vonku a majitelia

odchádzajú do práce v rôznom časovom rozpätí .

Občanka obce pani **Šaranká**  sa opýtala či nemajú poslanci inú robotu , mali by

riešiť dôležitejšie veci , prečo im akurát vadia autá , ktoré vonku parkujú .

Občanka obce pani **Kosťová A.**  upozornila na skaly v Čukárskej Pake vedľa cesty

a vo Veľkej Pake pred domom pán Vargu , ktorý má vyložené kolíky a spôsobujú

nebezpečenstvo .

Občan obce pán **Antal**  povedal ,že to pána poslanca Žilinského ako starostu netrápilo ,

že majú poškodený dom , kvôli veľkému stromu takzvanému prírodnému retardéru .

**8. Návrh uznesenia**

**U Z N E S E N I E čís. 7/2011 :**

**Obecné zastupiteľstvo vo Veľkej Pake zo dňa 24.05.2011**

**1. b e r i e n a  v e d o m i e**

a/ správu o kontrole plnenia vlastných uznesení ,

b/ správu o plnení rozpočtu príjmov a výdavkov obce Veľká Paka za rok 2010,

c/ správu o plnení príjmov z daní a miestnych poplatkov za rok 2010 ,

d/ stanovisko hlavnej kontrolórky k záverečnému účtu obce Veľká Paka

za rok 2010,

**2. s c h v a ľ u j e**

a/ výstavbu trativodnej šachty podľa predloženého návrhu pána Ing. Ladislava

Kalinu pred rodinným domom pána Ing. Karola Jendeka na par. č. 312/2

v katastrálnom území Veľká Paka v zmysle a rozsahu predloženej cenovej

ponuky. Cena zákazky je stanovená na 1 306,20 EUR bez DPH,

b/ zriadenie exekučného záložného práva voči spoločnosti Triada, s. r. o. podľa

predloženého návrhu pána JUDr. Martina Vozára,

c/ návrh nájomnej zmluvy na prenájom obecných nájomných bytov od

01.06.2011 (príloha č. 1 – vzor zmluvy). Nová zmluva upravuje výšku nájomného

na 150,- EUR mesačne, splatnosť nájomného sa mení na 25. deň v mesiaci,

stanovuje povinnosť doplatiť kauciu do výšky 900,- EUR a

upravuje podmienky prenájmu časti pozemku na p. č. 44/2 v katastrálnom

území Veľká Paka obyvateľom obecných nájomných bytov na rekreačné účely,

ktoré sú v súčasnosti využívané ako záhradky k jednotlivým nájomným bytom

a to bezodplatne.

d/ prevádzku materskej školy počas letných prázdnin nasledovne:

od 01. 07. 2011 do 15. 7. 2011 a  od 22. 08. 2011

v čase od 08.00 hod. do 16.00 hod.,

podmienkou je aby počet detí neklesol pod šesť

**3. n e s ú h l a s í**

a/ so žiadosťou pána Michala Urbana o sprístupnenie cesty k poľnohospodárskym

pozemkom smerom ku skládke v Čukárskej Pake orezaním konárov zo stromov,

nakoľko obec nie je vlastníkom tejto cesty a navrhuje p. Urbanovi obrátiť sa

s uvedenou žiadosťou na vlastníka uvedenej komunikácie

b/ so žiadosťou pána Zoltána Szedera a manželky Eleny Szederovej o predaj časti

pozemku cesty p. č. 164 v katastrálnom území Čukárska Paka, nakoľko uvedený

pozemok nie je vlastnícky vysporiadaný a obec Veľká Paka je iba jeho užívateľom

**4. o d k l a d á**

a/ prejednávanie záverečného účtu obce Veľká Paka za rok 2010 na ďalšie

zasadanie obecného zastupiteľstva,

b/ schválenie návrhu cenníka inzercie a reklamy na obecnej internetovej stránke,

ktorý predložil obecnému zastupiteľstvu Klub Most – Híd vo Veľkej Pake.

K uvedenému návrhu zasadne finančná komisia a pripraví k nemu vyjadrenie.

**5. u k l a d á**

a/ obecnému úradu vykonávať od 01.06.2011 pri výbere dodávateľov na tovary

a služby pri zákazkách s nízkou hodnotou verejné obstarávanie v zmysle zákona.

Obecný úrad uplatní tento postup na všetky obstarávané tovary a služby hodnota,

ktorých presahuje 1000 EUR,

b/ obecnému úradu vypracovať správu o opatreniach súvisiacich s dodržaním

VZN obce o užívaní verejných priestranstiev do 25.06.2011

Po vyčerpaní programu rokovania a **j e d n o h l a s n o m** schválení uznesenia starosta

obce poďakoval prítomným za účasť a  ukončil zasadanie obecného zastupiteľstva .

**Alexander H u n k a  Imrich B u g á r**

starosta obce zástupca starostu

Overovatelia :  **Milan Žilinský**

**Imrich Bugár**

Zapísala: Gašpareková